ฝั่งตรงข้ามพบรถกระบะยี่ห้อมิตซูบิชิ ทะเบียน บต 9520 กาฬสินธุ์ ที่วิ่งสวนทางมาอีกเลนถูกรถรับส่งนักเรียนกระเด็นไปชน มีนายสมคิด ชมพูเพชร เป็นคนขับ อายุ 29 ปี อยู่บ้านเลขที่ 109 หมู่ 3 ต.เสือเฒ่า อ.เชียงยืนจ.มหาสารคาม จอดอยู่ ในที่เกิดเหตุพบนักเรียนเสียชีวิต 2 ราย ทราบชื่อคือ ด.ญ.อัจฉนา เนยา อายุ 14 ปี อยู่บ้านเลขที่ 143 และ ด.ช.ณรงค์เดช ศรีสง่า อายุ 13 ปี อยู่บ้านเลขที่ 142 ทั้งสองคนอยู่หมู่ 11 ต.วังดาล อ.กบินทร์บุรี และมีผู้บาดเจ็บอีก 22 คน เจ้าหน้าที่จึงช่วยนำส่งโรงพยาบาลกบินทร์บุรีห่างออกไปอีกประมาณ 15 เมตร พบรถบรรทุกสิบล้อ สีขาว ยี่ห้อฮีโน่ ทะเบียน 80-03939 แพร่ ในสภาพหม้อน้ำด้านหน้ายุบ ล้อหน้าขวาแบะออกข้าง แต่ไม่พบคนขับ ตรวจสอบพบหลักฐานระบุชื่อ นายสมพร พรศรี อายุ 32 ปี อยู่บ้านเลขที่ 111/1 หมู่ 1 ต.เตาปูน อ.สอง จ.แพร่นายสมคิด กล่าวว่า ก่อนเกิดเหตุขับรถอยู่อีกเลน เพื่อมุ่งหน้าเข้า จ.ปราจีนบุรี พบรถรับส่งนักเรียนจอดชิดขวาและเปิดไฟเลี้ยวขวาเพื่อจะกลับรถนำนักเรียนเข้าโรงเรียนกบินทร์วิทยาที่อยู่ฝั่งตรงข้าม ขณะนั้นมีรถบรรทุกสิบล้อคันดังกล่าววิ่งตามมาด้วยความเร็ว ชนกับรถนักเรียนที่จอดอยู่อย่างแรง จนรถนักเรียนกระเด็นมาชนรถตนที่ขับสวนทางมา
รถกระบะยี่ห้อมิตซูบิชิที่วิ่งสวนทางมาอีกเลนถูกรถรับส่งนักเรียนกระเด็นไปชน มีชื่อว่าอะไร 
นายสมคิด ชมพูเพชร